Majiranukta kwenye ramani: 8°31′17″S 39°30′44″E﻿ / ﻿8.52139°S 39.51222°E﻿ / -8.52139; 39.51222 Songosongo ni kata ya Wilaya ya Kilwa katika Mkoa wa Lindi, Tanzania. Kata hii inafanywa na kijiji kimoja tu kilichopo kwenye kisiwa cha Songosongo kinachopatikana takriban kilomita 26 kutoka Kilwa Kivinje upande wa kaskazini mashariki kwenye Bahari Hindi. Wakati wa sensa iliyofanyika mwaka wa 2012, kata ilikuwa na wakazi wapatao 3,026 walioishi humo. Msimbo wa posta ni 65420. Songsongo ni nyumbani kwa jumuiya ya wavuvi. Kutokana na kukosa soko la samaki na uhaba wa vifaa vya kazi, wengi ni maskini; mnamo mwaka 2008 mapato ya wastani yalikuwa TSh 480,000 (wakati ule mnamo dollar 330) pekee kwa mwaka. . Wenyeji wachache walipata ajira kwenye mradi wa gesi. Mwaka 1974 gesi asilia iligunduliwa na kampuni ya AGIP kwenye kisiwa cha Songosongo na pia chini ya bahari karibu na kisiwa. Kwa miaka kadhaa ugunduzi haukufuatiliwa kwa sababu ya kukosa soko kwa matumizi yake. Tangu miaka ya 1995 Shirika la Maendeleo ya Petroli Tanzania pamoja na kampuni ya Globeleq (inayomilikiwa na taasisi za serikali za Uingereza na Norwei) zilianzisha kampuni mpya ya Songas.